Riichi Karibe

Riichi KARIBE (苅部利一, Karibe Riichi; naskiĝis la 4-an de junio 1944 en Jokohamo) estas japana esperantisto. Li oficis kiel Konsulo de la Esperanta Civito, unuafoje por orientaziano. 

 Persona vivo 

 Privata vivo 
Karibe naskiĝis en la norda jokohama kvartalo Niŝija (西谷, Nishiya, "okcidenta valo"), en la Gubernio Kanagavo, kie li vivis sian tutan vivon. Profesie li estis aktiva en la komerca sektoro kaj laboris por usona ŝipkompanio en la kanagava urbo Jokosuko. Liaj filoj loĝas en Kavasako. Lian edzinon li renkontis en Saporo, Hokajdo, dum vesperaj eventoj ĉe loka Esperanto-klubo. eta|213x213ra|Karibe fotita en 2019.
 Esperantisteco 
Karibe esperantiĝis en 1968 kaj estis membro, dum longa tempo, de la Jokohama Esperanto-Rondo, gvidita de gesinjoroj Doi. 

Li fariĝis civitano de la Esperanta Civito, tra la perado de Heroldo de Esperanto, en 2011. Li estis cetere membro de Esperanta Naturamikaro (ENa). Kiel li deklaris al Literatura Foiro en junio 2020:«Kelkajn fojojn mi partoprenis en Naturamika Esperanto-Semajno (de KCE) en Grindelvaldo, kaj poste la aranĝojn de Esperanta Naturamikaro. Fakte ili estis brilaj spertoj. La kontakto kun la eŭropa naturamikaro kaj Civitanaro donis al mi kapablon kompreni ilin, kaj plie konfidon en mia agadmaniero. Aldone al la intereso pri alpismo, rilati kun homoj en diversaj partoj de la mondo estas fidinda ilo por realigi mian revon. Kun naturamikaj Esperantianoj estas plej interesa sperto, kaj tio integrite donas al mi ankoraŭ viglan energion en tiu ĉi aĝo».Literatura Foiro (305), junio 2020, pp. 322-323. 
eta|240x240px|Karibe dum sia unua konsula jaro (2020).|maldekstra
Politike, li estis verda senatano dufoje, elektita en 2011 kaj 2016. Kiel senatano, li proponis iniciatojn pri paco. En decembro 2019 li estis elektita, kaj en marto 2020 ratifita, kiel Konsulo de la Esperanta Civito, ĉar ĉefkandidato de la Verda Listo. Li deklaris pri la konsorcio:«Eŭropo estas la plej grave evoluinta regiono en Esperantio, evidente tie, kaj ne aliloke, povis naskiĝi nova koncepto de organizado. Tiu koncepto ligiĝas al la konstato, ke lingvo estas pli ol komunikilo: ĝi estas ankaŭ identigilo. En Azio, kaj tute certe en Japanio, ni longe diris ke esperanto estas internacia lingvo kaj komprenilo internacia: nenio plia. Azianoj ankoraŭ ne atingis Raŭmon, do ni postrestas jardekojn, el sociologia vidpunkto. Krome, en la pacifika areo gravas ankaŭ la konduto de la aliaj: ni estas malpli individuismaj ol la eŭropanoj. La fakto ke japano nun prezidas la Esperantan Civiton povus havi influon, eble. Mi ĝojus se ĉi tiu areo de Esperantio kreskus almenaŭ tiel rapide kiel kreskis la afrika».
eta|Karibe kun Giacomo Comincini en la Esperanto-muzeo de Jokohamo (2025).
Kiel Konsulo li delegis la prezidon de la Lingva Komitato de Esperantio al Perla Martinelli kaj, tra du dekretoj (en 2020 kaj 2022), normigis la Civitan stabon laŭ organiza kulturo, formado, kalendaro kaj nomenklaturo. Lia Kapitulo estis dum kelkaj monatoj la unua sekse egalproporcia. En 2023 la Unua Vickonsulo, Julio Herrero, demisiis pro malsano. Giorgio Silfer lin anstataŭis kiel la plej voĉdonita senatano de la majoritato, laŭ la art. 20.4 de la Civita Konstitucio. 

En 2024 Karibe decidis ne rekandidatiĝi al la Konsuleco aŭ senataneco; li forlasis do ĉiujn oficojn kaj emeritiĝis. Fariĝis konsekvence Konsulino la nova ĉefkandidato de la Verda Listo, Lorena Bellotti. Li ricevis virtualan viziton de la sekvanta Kapitulo fare de Giacomo Comincini, kiu poste loĝis ĉe li dum kelkaj monatoj. 

 Referencoj 

Kategorio:Japanaj esperantistoj